Beneficiar: Comuna Balaciu

Nr. 3235 din 07.09.2023

NOTĂ CONCEPTUALĂ

1. Informatii generale privind obiectivul de investitii propus


1.1. Denumirea obiectivului de investiții:



CONSTRUIRE ÎMPREJMUIRI, ALEI ŞI PARCARE AUTO PENTRU DISPENSARUL MEDICAL, COMUNA BALACIU, JUDEŢUL IALOMIŢA,


1.2. Ordonator principal de credite/investitor:



Comuna Balaciu,


1.3. Ordonator de credite (secundar, tertiar):



Comuna Balaciu,

1.4. Beneficiarul investiției:



Comuna Balaciu.

     2. Necesitatea si oportunitatea obiectivului de investitii propus


2.1. Scurta prezentare privind:


a) deficiente ale situatiei actuale;



În actuala conjunctura, cand se afla in constructie cladirea dispensarului medical, 

este necesara o reconfigurare a acceselor în incinta dispensarului medical, pe latura nordica a terenului. De asemenea, prin executia pernei de loess necesara imbunatatirii terenului de fundare pentru dispensarul medical s-a creat o diferenta de cota fata de terenul vecin. Pentru a nu se afecta proprietatea invecinata, este necesar ca fundatia imprejmuirii estice sa se dezvolte strutural pentru a se prelua impingerea pamantului. Proiectul Dispensarului medical nu prevede executie de alei pietonale si carosabile, precum si platforma pentru locuri de parcare.


b) efectul pozitiv previzionat prin realizarea obiectivului de investitii;



Beneficiile rezultate cuprind doua aspecte:

- reconfigurarea acceselor în incinta dispensarului medical, pe latura nordica a terenului, va elimina incrucisarea circulatiei rutiere din interior cu fluxul pietonal;

- executia imprejmuirii pe latura estica va impune si realizarea unui zid de sprijin care va preveni impingerea pamantului rezultat din suprainaltarea incintei si va impiedica scurgerea apelor provenite din precipitatii in curtea alaturata;

- platforma va asigura parcarea autovehiculelor si amplasarea recipientilor de colectare a deseurilor,

- aleile pietonale si carosabile vor asigura fluenta circulatiei interioare;


c) impactul negativ previzionat in cazul nerealizarii obiectivului de investitii;



In situatia in care nu se reconfigureaza accesele în incinta dispensarului medical,

se va crea un acces dificil al ambulantelor si al pacientilor la serviciile medicale, iar prin nerealizarea imprejmuirii laterale si a zidului de spriin se va aduce un prejudiciu si disconfort proprietatii vecine, iar in timp se va crea eroziunea solului si o posibila alunecare de teren.



Nerealizarea platformelor va aglomera circulatia rutiera in zona si va ingreuna depozitarea deseurilor.



De asemena, nerealizarea aleilor va impiedica circulatia interioara a persoanelor si vehiculelor.



2.2. Prezentarea, dupa caz, a obiectivelor de investitii cu aceleasi functiuni sau functiuni similare cu obiectivul de investitii propus, existente in zona, in vederea justificarii necesitatii realizarii obiectivului de investitii propus



In apropierea amplasamentului nu s-au identificat obiective de investitii cu aeleasi functiuni sau functiuni similare cu obiectivul de investitii propus.


2.3. Existenta, dupa caz, a unei strategii, a unui master plan ori a unor planuri similare, aprobate prin acte normative, in cadrul carora se poate incadra obiectivul de investitii propus



Avându-se in vedere ca obiectivul propus nu este un proiect major de investitii, categoria de importanta fiind redusa (categoria "D"), se considera ca nu este oportuna elaborarea unor strategii complexe pentru materializarea lui.


2.4. Existenta, dupa caz, a unor acorduri international ale statului care obliga partea romana la realizarea obiectivului de investitii



Nu este cazul.


2.5. Obiective generale, preconizate a fi atinse prin realizarea investitiei



Obiectivele generale sunt de a realiza siguranta si protectia dispensarului medical, delimitarea terenului, de a permite accesul facil al ambulantelor si al pacientilor la serviciile medicale, de a preintimpina eroziunea solului si o posibila alunecare de teren, de a permite parcarea autovehiculelor in siguranta, de a se amplasa recipienti pentru depozitarea deseurilor si de a se asigura fluenta circulatiei interioare.


3. Estimarea suportabilitatii investitiei publice


3.1. Estimarea cheltuielilor pentru executia obiectivului de investitii, luandu-se in considerare, dupa caz:



Valoarea totala estimativa a cheltuielilor necesare realizarii obiectivului de investitii este de 510 000 lei, din care: imprejmuirea nordica = 80 000 lei, imprejmuirea estica = 220 000 lei, platforme si alei = 198 000 lei, proiectare si dirigentie de santier = 12 000 lei. Valorile cuprind TVA. 



Nu sunt investitii similar realizate recent si nu exista standard de cost pentru investitii asemanatoare.


3.2. Estimarea cheltuielilor pentru proiectarea, pe faze, a documentatiei tehnico-economice aferente obiectivului de investitie, precum si pentru elaborarea altor studii de specialitate in functie de specificul obiectivului de investitii, inclusiv cheltuielile necesare pentru obtinerea avizelor, autorizatiilor si acordurilor prevazute de lege



Valoarea totala estimativa a cheltuielilor pentru proiectare este de 6 000 lei, din care: 


- studiul de fezabilitate = 1 000 lei,


- documentatia tehnica necesara obtinerii autorizatiei de construire, precum si a proiectului tehnic cu detaliile de executie = 4 000 lei,


- verificarea tehnica de calitate a proiectul tehnic si a detaliilor de executie = 800 lei,


- asistenta tehnica din partea proiectantului in perioada de executie a lucrarilor = 200 lei.


3.3. Surse identificate pentru finalizarea cheltuielilor estimate (in cazul finantarii nerambusabile se va mentiona programuloperational/axa corespunzatoare, identificata)



Pentru materializarea proiectului se vor folosi fonduri locale, neidentificandu-se surse de finantare nerambusabila.


4. Informații pivind regimul juridic, economic şi tehnic al terenului şi/sau al construcției existente:



Terenul apartine domeniului public al U.A.T. Balaciu, judetul Ialomita, insusit prin H.C.L. Balaciu nr. 20 din 02.05.2018. Terenul este situat in satul Balaciu, strada Calea Bucuresti, nr. 21, nr. cadastral 20012, si este inscris in Cartea funciara la nr. 20012 Balaciu, asa cum rezulta din extrasul de carte funciara pentru informare nr. 132011 din 11.10.2021.



Categoria de folosinta actuala a terenului este arabil, cu posibilitati de construire. Destinatia actuala a terenului: zona de locuinte si servicii.



Terenul are suprafata de 3189 m² (3002 m² din documente) si este partial ocupat de o constructie in executie, cladire care va avea destinatia de dispensar medical. Conform PUG si RLU, terenul este amplasat in intravilanul comunei. Accesul la teren se realizeaza, carosabil si pietonal, prin latura nordica, din strada Calea Bucuresti. Sunt posibilitati de racordare la retelele de alimentare cu apa si energie electrica.


5. Particularități ale amplasamentului/amplasamentelor propus/propuse pentru realizarea obiectivului de investiții:


a) descrierea succintă a amplasamentului/amplasamentelor propus/propuse (localizare, suprafata terenului, dimensiuni in plan);


Terenul apartine domeniului public al U.A.T. Balaciu, judetul Ialomita, insusit prin H.C.L. Balaciu nr. 20 din 02.05.2018. Amplasamentul obiectivului este situat in satul Balaciu, strada Calea Bucuresti, nr. 21, nr. cadastral 20012, si este inscris in Cartea funciara la nr. 20012 Balaciu, asa cum rezulta din extrasul de carte funciara pentru informare nr. 132011 din 11.10.2021. Terenul are suprafata de 3189 m² (3002 m² din documente) si este partial ocupat de o constructie in executie, cladire care va avea destinatia de dispensar medical. Conform PUG si RLU, terenul este amplasat in intravilanul comunei.

Terenul nu este grevat de sarcini şi servituţi, nu este amplasat în zone de protecţie a monumentelor istorice sau a monumentelor naturii, ori în zone declarate de interes public şi nu are interdicţii temporare sau definitive de construire.



Dimensiunile in plan ale terenului sunt următoarele:




- Nord: lungimea de 30,534 m,
      

- Est: lungimea ȋnsumată de 86,328 m,

      


- Sud: lungimea de 42,588 m,


- Vest: lungimea ȋnsumată de 88,61 m.  


b) relațiile cu zone învecinate, accese existente şi/sau căi de acces posibile;

Accesul existent (auto si pietonal) în incinta obiectivului se realizează pe latura nordică, din strada Calea Bucuresti. Exista si o intrare secundara (auto) pe latura sudica.

c)  surse de poluare existente în zonă;



Amplasat în centrul localitatii, in zona obiectivului nu sunt surse de poluare.


d) particularități de relief;



Comuna se află în jumătatea centrală, ușor vestică, a județului Ialomita și se întinde pe aproape toată lățimea nord-sud a acestuia. Localitatea este pozitionata in Campia Baraganului, la limita dintre Baraganul Ialomitei si Baraganul Calmatuiului. Este străbătută de raul Ialomita, care curge de la vest la est. Aici, malul drept al raului are aspect colinar, culminand cu inaltimea Piscului Crasani (altitudine 81m), iar cel stang se prezinta ca o campie cu unduiri domoale de inaltimi. Amplasamentul obiectivului prezinta o diferenta de nivel vizibila (circa 3 metri) intre latura nordica (43 m) si cea sudica (40 m), cota pardoselii finite a cladirii dispensarului medical aflat in executie fiind de 42,70 m.    

e) nivel de echipare tehnico-edilitară al zonei şi posibilități de asigurare a utilităților;



Din punct de vedere edilitar zona este echipată cu rețelele de distribuție pentru energie electrice si apa.


f) existența unor eventuale rețele edilitare în amplasament care ar necesita relocare/protejare, în măsura în care pot fi identificate;



In amplasament nu sunt rețele edilitare care trebuie relocate sau proteate


g) posibile obligații de servitute;



Nu sunt.


h) condiționări constructive determinate de starea tehnică şi de sistemul constructiv al unor construcții existente în amplasament, asupra cărora se vor face lucrări de investiții, după caz;



Pe amplasamentul studiat se afla in constructie cladirea dispensarului medical, edificiu care nu va conditiona executia obiectivului propus.


i) reglementări urbanistice aplicabile zonei conform documentațiilor de urbanism aprobate – plan urbanistic general/plan urbanistic zonal şi regulamentul local de urbanism aferent;



Pentru realizarea investiției s-a inceput procedura de autorizare a executarii lucrarilor de constructii si s-a obtinut certificatul de urbanism.


j) existența de monumente istorice/de arhitectură sau situri arheologice pe amplasament sau în zona imediat învecinată, existenţa condiţionărilor specifice ȋn cazul existenţei unor zone protejate;


In apropierea amplasamentului nu sunt monumente istorice/de arhitectură sau situri arheologice. 


6. Descrierea succintă a obiectivului de investiții propus din punct de vedere tehnic şi funcțional:

a) destinație și functiuni;


Obiectivul de investiții va avea rolul de a asigura siguranta si protectia dispensarului medical si de a delimita terenul.

 b) Caracteristici, parametri și date tehnice specifice, preconizate;



Lucrările proiectate a se executa au categoria de importanta redusă si constau in construirea imprejmuirii terenului pe doua laturi, cea nordica si cea estica, precum si realizarea de alei si parcare auto.


Imprejmuirea stradala a laturii nordice este realizata din plasa bordurata montata pe stalpi din teava rectangulara. Stalpii sunt uniti la partea inferioara a lor cu soclu din beton. Deoarece a fost necesara o reconfigurare a acceselor în incinta dispensarului medical, se impune inlocuirea imprejmuirii existente cu una realizata din materiale asemanatoare, respectiv un soclu din beton cu inaltimea de 0,40 metri si suprastructura din fier forjat cu inaltimea de 1,80 metri. Lungimea imprejmuirii va fi de 30,534 metri si va avea doua accese, unul auto, cu deschiderea de 3,50 metri, iar altul pietonal, cu deschiderea de 1,00 metru. 


Latura estica a imprejmuirii separa incinta dispensarului medical de o proprietate privata. Gardul este realizat integral din lemn, iar starea lui tehnica precara impune inlocuirea lui. Varianta proiectata consta in montarea de panori din plasa bordurata cu inaltimea de 1,50 metri pe stalpi din teava rectangurara. Stalpii se vor ancora in soclu din beton cu inaltimea de 25 cm. Prin executia pernei de loess necesara imbunatatirii terenului de fundare al dispensarului medical s-a creat o diferenta de cota intre cele doua proprietati. Pentru a nu se afecta proprietatea vecina, prin scurgerea apelor din precipitatii meteorice, a fost necesar sa se dezvolte sectiunea soclului si crearea unui zid de sprijin din beton armat cu inaltime variabila. Lungimea imprejmuirii va fi de 86,328 m.


Aleia pietonala si cea carosabila, precum si parcarea auto pentru cinci locuri insumeaza suprafata de circa 380 m², si se vor executa din beton carosabil asternut pe un strat drenant.

c) durata minimă de funcționare apreciată conform destinației și funcțiunilor propuse;



Durata minima de functionare conform categoriei de importanța și functiunii obiectivului este de 50 de ani. In acest scop se va urmări prin proiect ca programul de intreținere a obiectivului să asigure durabilitatea confomă cu durata minimă de funcționare. De asemenea, materialele introduse în operă, tehnicile și tehnologiile propuse vor fi în concordanță cu aceasta.


d) nevoi/solicitări funcționale specifice;



Pentru asigurarea accesului neîngradit al persoanelor cu dizabilitati, precum si de catre persoane aflate temporar sau ocazional în situatii de handicap, se vor proiecta si executa lucrari care sa respecte conditiile de calitate corespunzatoare nevoilor persoanelor cu handicap.



7. Justificarea necesitatii elaborarii, dupa caz, a:


- studiului de prefezabilitate, in cazul obiectivelor/proiectelor majore de investitii;



Avându-se in vedere ca obiectivul propus nu este un proiect major de investitii, categoria de importanta fiind redusa (categoria D), se considera ca nu este oportuna elaborarea unei asemenea documentatii.


- expertizei tehnice si, dupa caz, a auditului energetic ori a altor studii de specialitate, audituri sau analize relevante, inclusiv analiza diagnostic, in cazul interventiilor la constructii existente;



Nu este cazul.


- unui studiu de fundamentare a valorii resursei culturale referitoare la restrictiile si permisivitatile asociate cu obiectivul de investitii, in cazul interventiilor pe monumente istorice sau in zone protejate.  



Ţinând seama că proiectul nu afectează un monument istoric sau zona protejată a acestuia, se consideră că nu este necesară elaborarea unei asemenea documentaţii.

 









      Întocmit,


Data:





              ŞTEFAN Gina Magdalena


     07.09.2023                                                             referent, Compartiment Urbanism
